Frederikshavn Golfklub

Nyt fra Rekrutterings- og fastholdelsesudvalget
Så har Rekrutterings- og fastholdelsesudvalget været på jagt efter nye medlemmer til Frederikshavn Golfklub.
Denne gang har vi været til LadyWalk i Frederikshavn, hvor vi havde fået et bord til udlevering af sodavand. Vi havde fået sponsoreret 900 sodavand fra Carlsberg (TUSIND TAK). Hertil havde vi så fået lavet en QR kode der var påsat sodavanden. Damerne kunne så scanne QR koden og deltage i lodtrækning om et prøvemedlemskab til Frederikshavn Golfklub.
Der var i alt 805 deltagere tilmeldt + eftertilmeldinger på dagen. Så der var en summen i hallen af kvinder og vi fik en masse gode snakke og uddelt en masse sodavand
Vi håber naturligvis, at det vil give et medlem eller 2 til klubben
Desuden er der onsdag i sidste uge opstartet det første hold ”Kvinder og Golf”. Her er der startet 8 damer og de har haft den første lektion og været en lille tur ude og se hul 1 og 9. Alle var meget positive og syntes det var sjovt. Så vi forventer vi får hyggelige 6 uger og får sendt de 8 kvinder godt afsted i golfens verden.
Næste arrangement fra rekrutterings- og fastholdelsesudvalget er i august men er stadig i støbeskeen. Mere info om dette arrangement kommer senere.
Kender du nogen der har lyst eller kan lokkes til at spille golf, så send dem endelige videre til Servicecenteret. Så tager de godt i mod dem og finder et hold til dem.